เควิน อินเกรโซ

เควิน อินเกรโซ เป็นนักฟุตบอลลูกครึ่งฟิลิปปินส์–เยอรมัน ปัจจุบันเล่นตำแหน่งกองกลางให้กับทีมชาติฟิลิปปินส์

 สโมสรอาชีพ 
 เซเรส–เนกรอส 
ในเดือนธันวาคม พ.ศ. 2558 อินเกรโซเซ็นสัญญากับเซเรส–เนกรอส สโมสรในไนเต็ดฟุตบอลลีก

 บุรีรัมย์ ยูไนเต็ด 
 ฤดูกาล 2562 
ในวันที่ 19 มิถุนายน พ.ศ. 2562 ช่วงตลาดซื้อขายนักเตะเลกที่ 2 ของไทยลีก ฤดูกาล 2562 สโมสรฟุตบอลบุรีรัมย์ ยูไนเต็ด บรรลุข้อตกลงในการคว้าตัวเควิน อินเกรโซ จากเซเรส–เนกรอส มาร่วมทีมเป็นที่เรียบร้อย โดยเจ้าตัวจะสวมเสื้อหมายเลข 22 ต่อมาในวันที่ 30 มิถุนายน พ.ศ. 2562 ไทยลีก นัดประเดิมเลกที่สอง อินเกรโซลงสนามเป็นนัดแรก โดยเป็นตัวสำรองแทนที่พรรษา เหมวิบูลย์ ในนาทีที่ 84 ในนัดที่บุรีรัมย์บุกไปพ่ายชลบุรีที่ชลบุรีสเตเดียม 1–0 ต่อมาในวันที่ 4 สิงหาคม พ.ศ. 2562 ไทยลีกนัดที่ 22 อินเกรโซจ่ายบอลให้ศุภณัฏฐ์ เหมือนตา โขกทำประตู ช่วยให้บุรีรัมย์บุกไปเอาชนะพีทีที ระยอง ที่พีทีทีสเตเดียม 1–0 กลับขึ้นเป็นจ่าฝูงไทยลีกได้สำเร็จ ต่อมาในวันที่ 20 ตุลาคม พ.ศ. 2562 อินเกรโซทำประตูแรกในลีกและสีเสื้อสโมสร ช่วยให้บุรีรัมย์เปิดบ้านแซงเอาชนะ การท่าเรือ ไปได้ 3–1

 ฤดูกาล 2563–64 
ในวันที่ 5 มกราคม พ.ศ. 2563 อินเกรโซ ยิงหนึ่งประตู ช่วยให้บุรีรัมย์เปิดบ้านเอาชนะ ในเกมกระชับมิตรไปได้ 2–0 ต่อมาในวันที่ 15 มกราคม พ.ศ. 2563 อินเกรโซ ทำประตูในนัดกระชับมิตร ช่วยให้บุรีรัมย์เปิดบ้านเอาชนะ 2–0  ต่อมาในวันที่ 11 พฤศจิกายน พ.ศ. 2563 เขาทำประตูแรกในไทยลีก ฤดูกาล 2563–64 ช่วยให้บุรีรัมย์เปิดบ้านเอาชนะระยองในนัดตกค้างไปได้ 5–1 ต่อมาในวันที่ 22 พฤศจิกายน เขาทำประตูที่ 2 ในลีก และทำแอสซิสต์ให้ศุภชัย ใจเด็ด โหม่งทำประตู ช่วยให้บุรีรัมย์บุกไปเอาชนะสุโขทัยที่สนามทุ่งทะเลหลวง 3–0 และในวันถัดมา เขาตัดสินใจต่อสัญญากับสโมสรไปจนจบฤดูกาล 2563–64และในวันต่อมาเขาก็อำลาบุรีรัมย์​ยูในเต็ดเป็นที่เรียบร้อย

 ทีมชาติฟิลิปปินส์ 
อินเกรโซถูกเรียกตัวติดทีมชาติในการแข่งขันฟุตบอลโลก 2018 รอบคัดเลือก ในนัดที่พบกับบาห์เรนและเยเมนในวันที่ 11 และ 16 มิถุนายนตามลำดับ เขาไม่ได้ลงเล่นในนัดที่พบกับบาห์เรน แต่ได้ลงเล่นให้กับทีมชาติเป็นครั้งแรกในนัดที่พบกับเยเมน โดยเขาได้ลงเล่นแทนที่ เอียน แรมซีย์ ในนาทีที่ 90

 สถิติอาชีพ 
 สโมสร 

สโมสรฤดูกาลลีกเอฟเอคัพลีกคัพเอเชียอื่น ๆทั้งหมดระดับลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตู บุรีรัมย์ ยูไนเต็ด 2563–64 ไทยลีก 242  00  00  00 —  242 บีจี ปทุม ยูไนเต็ด 2564–65 ไทยลีก 100  20  00  70  10  200 สมุทรปราการ ซิตี้ (ยืม) 2564–65 ไทยลีก 180  00  00 — —  180

 การทำประตูในนามทีมชาติ 
 #  วันที่  สนาม  คู่แข่ง  ทำประตู  ผล  การแข่งขัน 1.  6 กันยายน พ.ศ. 2559  Dolen Omurzakov Stadium บิชเคก คีร์กีซสถาน    1–0  2–1  กระชับมิตร 2.  22 มีนาคม พ.ศ. 2561  รีซัลเมโมเรียลสเตเดียม มะนิลา ฟิลิปปินส์    3–0  3–2  กระชับมิตร 3.  27 มีนาคม พ.ศ. 2561  รีซัลเมโมเรียลสเตเดียม มะนิลา ฟิลิปปินส์    1–1  2–1  รอบคัดเลือก เอเชียนคัพ 2019 4.  11 ธันวาคม พ.ศ. 2564  สนามกีฬาแห่งชาติสิงคโปร์ สิงคโปร์    7–0  7–0  ฟุตบอลชิงแชมป์แห่งชาติอาเซียน 2020

 อ้างอิง 

หมวดหมู่:บุคคลจากฮัมบวร์ค
หมวดหมู่:นักฟุตบอลชาวเยอรมัน
หมวดหมู่:นักฟุตบอลชาวฟิลิปปินส์
หมวดหมู่:กองกลางฟุตบอล
หมวดหมู่:นักฟุตบอลทีมชาติฟิลิปปินส์
หมวดหมู่:ผู้เล่นในเอเชียนคัพ 2019
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:ผู้เล่นสโมสรฟุตบอลบีจี ปทุม ยูไนเต็ด
หมวดหมู่:ผู้เล่นสโมสรฟุตบอลสมุทรปราการ ซิตี้